Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Eva Jamrichová
Pozícia: výskumný a vývojový zamestnanec pre medzinárodné merania
Oddelenie/Odbor: oddelenie medzinárodných meraní
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov: anglický B2

2. Zahraničná pracovná cesta (ZPC):
Štát, mesto: Brig, Švajčiarsko
Vykonaná v dňoch: 8.9.-15.9.2012
Názov prijímajúcej organizácie: IEA sekretariát, ACER (the Australian Council for Educational Research)
Účel cesty: účasť na 4. stretnutí národných koordinátorov 
Spôsob financovania: z rozpočtu NÚCEM 

3. Rámcový program pobytu:
Pondelok  	(10.9.2012) 	Správa o stave (Ainley); 
		Prehľad výsledkov pilotného testovania (Fraillon); 
		Výber vzorky – vyhodnotenie a problémy (Meinck)
Utorok 	(11.9.2012)	Pilotné testovanie - vyhodnotenie a problémy
		(Fraillon / Carstens / Jung);
		Prehľad analýz pilotného testovania (Schulz)
		Sumár hodnotenia CIL testu (Fraillon)
		+ národné konzultácie k pilotnému testovaniu a hlavnej štúdii 
		(Mike IEA)
Streda	(12.9.2012)	test CIL – výber položieka modulov pre hlavné testovanie 
		(skupinová diskusia)
		+ národné konzultácie k výberu vzorky k pilotnému testovaniu a 
		k hlavnej štúdii (Meinck IEA)
Štvrtok	(13.9.2102)	Žiacky dotazník – hodnotenie a výber položiek 
		do hlavného testovania (skupinová diskusia)
		Učiteľský dotazník, Dotazník pre IKT koordinátora a 
		Dotazník o škole pre riaditeľa školy 
		- hodnotenie a výber položiek do hlavného testovania
		(skupinová diskusia)
Piatok	(14.9.2012) 	Zhrnutie skúseností z pilotného testovania (Fraillon)
		Aktualizácie softvéru – pre preklad a kódovanie (Fraillon)
		Preklad nástrojov (Ebbs)
		Sledovanie kvality testovania (Koršnáková)
		Zhrnutie a plánovanie (Fraillon / Ainley)

4. Stručný priebeh rokovaní:
V rámci stretnutí sa vyriešili a rozhodli navrhované zmeny, úpravy jednotlivých nástrojov štúdie ICILS. Po odobrení v pracovných skupinách sa zozbierali návrhy a pripomienky, ktoré sa skompletizovali a zosumarizovali. Zapracované zmeny nástrojov budú použité do hlavného testovania po ich odobrení národnými centrami. 
Boli predstavené zmeny aplikačných programov pre pomoc pri preklade a verifikácii nástrojov ako aj programu pre hodnotenie a kódovanie otvorených položiek.
V rámci samostatných národných konzultácií k výberu vzorky a nástrojov pilotného testovania sme prediskutovali problematické časti prekladov, ako aj dôvodenie účasti/neúčasti žiakov, či technických problémov, ktoré vznikli počas pilotného testovania.

5. Odporúčané závery:
Na základe položkovej analýzy testu CIL pre žiakov sa pre hlavné testovanie navrhli zmeny a úpravy prekladu jednotlivých položiek a modulov. Taktiež položková analýza dotazníkov pilotného testovania (žiacky, učiteľský, IKT koordinátora, školy) priniesla zmeny zapracovávané ďalej do hlavného testovania. Úprava nástrojov a príprava hlavného testovania  a zber dát podľa medzinárodne stanoveného harmonogramu sa uskutoční na Slovensku v apríly 2013.

6. Prehľad prinesenej dokumentácie a miesto jej uloženia:
Všetka dokumentácia a materiály sú zložené na oddelení medzinárodných meraní.

7. Osobitne vyhotovený očakávaný prínos ZPC:
Závery zo 4 stretnutia národných koordinátorov bude možné využiť pri príprave nástrojov hlavného testovania štúdie ICILS, ktoré prebehne v apríli  2013 na vybranej vzorke škôl.

8. Spôsob zverejnenia výsledkov ZPC, prenos získaných informácií
Aktuálne zistenia pilotného testovania slúžia len pre prípravu nástrojov, prekladov a testovacej aplikácie, prekladového  a hodnotiteľského softvéru. Všetky nástroje podliehajú utajeniu až do zverejnenia výsledkov hlavného testovania. Informácie o štúdii, nástroje a východiská sú zverejnené na stránke http://www.nucem.sk/sk/medzinarodne_merania/project/15. 

Svojím podpisom súhlasím so zverejnením správy na internete.

Správu vypracoval: Eva Jamrichová

Dátum: 25.9.2012

Správu schválil: Andrea Galádová